**ЗАПОВЕД**



На основание чл. 9, ал. 5 и чл. 46, ал. 2 от Закона за управление на средствата от Европейските фондове при споделено управление (ЗУСЕФСУ), раздел 22 „Критерии и методика за оценка на проектните предложения“ от Условия за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г., утвърдени със Заповед № РД-ОП-36/24.08.2023 г. на Ръководителя на Управляващия орган на Програма „Околна среда“ 2021 – 2027 г. (РУО на ПОС 2021 – 2027 г.), одобрен Доклад с изх.   
№95-00-4822/04.10.2024 г. от приключила оценка до РУО на ПОС 2021 – 2027 г. и Заповед № РД-772/02.09.2024 г. на министъра на околната среда и водите

**ПРЕКРАТЯВАМ:**

Производството по предоставяне на БФП по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“ за директно предоставяне на безвъзмездна финансова помощ по отношение на конкретен бенефициент – ОБЩИНА ПЛОВДИВ (ЕИК: 000471504) с проектно предложение „Рекултивация на клетка №1 от регионално депо за неопасни отпадъци, с. Шишманци“, регистрирано с №BG16FFPR002-2.002-0013 в „Информационната система за управление и наблюдение на средствата от Европейските фондове при споделено управление“ (ИСУН).

**МОТИВИ:**

* **Кандидатът два пъти последователно не е отстранил в срок констатираните нередовности, непълноти и несъотвествия с изискванията на условията за кандидатстване и не е представил изисканите му документи (доказателства) в съответствие с чл. 44, ал. 4 от Закона за управление на средствата от Европейските фондове при споделено управление (ЗУСЕФСУ) и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., с които да удостовери, че проектното предложение съответства на критериите за оценка по настоящата процедура.** На 28.08.2024 г., на основание чл. 44, ал. 4 от ЗУСЕФСУ и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., до кандидата, чрез модул „Комуникация с кандидата” в ИСУН, е изпратено Уведомление №2 за установени нередовности, непълноти и/или несъответствия от оценителната комисия, констатирани при прегледа на Ревизия №1/19.08.2024 г. на проектното предложение по отношение на критерии №№1, 3, 4, 5, 8 и 9 от част „Оценка на административно съответствие и допустимост“ и критерии №№1, 4, 5, 6 и 7 от част „Оценка на качество“ на раздел 22 от условията за кандидатстване. От кандидата е изискано да представи ревизирана версия на проектното предложение с отстранени нередовности, непълноти и/или несъответствия, съответстваща на изискванията, посочени в условията за кандидатстване по процедурата и критериите за оценка, одобрени от Комитета за наблюдение на ПОС 2021-2027 г. Съгласно изискването на чл. 44, ал. 4 от ЗУСЕФСУ в уведомлението е посочено, че неотстраняването на нередовностите, непълнотите и/или несъответствията в срок до 24.09.2024 г. може да доведе до прекратяване на производството по отношение на кандидата.

В определения срок (до 24.09.2024 г.) не е получен отговор от страна на кандидата, поради което на основание раздел 21. „Ред за оценяване на проектните предложения“ на условията за кандидатстване до същия повторно (на 25.09.2024 г.) е изпратено Уведомление №2 за установени нередовности, непълноти и/или несъответствия в Ревизия №1/19.08.2024 г. на проектното предложение със срок за отговор до 02.10.2024 г. В определения втори срок отново не е представен отговор от кандидата.

* Съгласно мотивите и основанията, посочени в индивидуалните оценителни листове на оценителите, определени съгласно Заповед №РД-ОП-36/22.04.2024 г., проектното предложение **СЪОТВЕТСТВА единствено на критерии №№2, 6, 7, 10 и 11 от раздел „Оценка на административно съответствие и допустимост“ и критерии №№2 и 3 от раздел „Оценка на качество“ от критериите за оценка по настоящата процедура.**

Съгласно мотивите и основанията, посочени в индивидуалните оценителни листове на оценителите, определени съгласно Заповед №РД-ОП-36/22.04.2024 г., обобщени в изпратеното до кандидата Уведомление №2 за установени нередовности, непълноти и/или несъответствия от оценителната комисия, проектното предложение **НЕ СЪОТВЕТСТВА на критерии №№1, 3, 4, 5, 8 и 9 от раздел „Оценка на административно съответствие и допустимост“ и критерии №№1, 4, 5, 6 и 7 от раздел „Оценка на качеството“ от критериите за оценка по настоящата процедура, както следва:**

**I. ОТ РАЗДЕЛ „ОЦЕНКА НА АДМИНИСТРАТИВНО СЪОТВЕТСТВИЕ И ДОПУСТИМОСТ“:**

* **на критерий № 1 „Кандидатът е допустим съгласно условията за кандидатстване“.**
* **на критерий № 3 „Кандидатът е представил всички документи съгласно условията за кандидатстване, като документите, за които е указано, са подписани и приложени в изисканата форма“.**
* **на критерий №4 „Исканото финансиране (безвъзмездната финансова помощ) се отнася само за допустими разходи и е в границите, указани в условията за кандидатстване“.**
* **на критерий № 5 „Обявени са процедури за обществени поръчки за всяка една от дейностите по проекта, предвидени за изпълнение от външен изпълнител“.**
* **на Критерий №8 „Дейностите, включени в проектното предложение, за които се иска финансиране по процедурата, са допустими и съответстват на изискванията съгласно условията за кандидатстване“.**
* **на критерий № 9 „В проектното предложение са включени всички индикатори съгласно указанията в условията за кандидатстване“.**

**II. ОТ РАЗДЕЛ „ОЦЕНКА НА КАЧЕСТВОТО“:**

* **на Критерий №1 „Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. Налице е връзка между целите, предвидените дейности и резултатите“.**
* **на Критерий №4 „Представените инвестиционни проекти предвиждат изпълнение на дейности по рекултивация (строително-монтажни работи) на регионалното депо/клетка/клетки от регионалното депо съгласно приложимата нормативна уредба“.**
* **на критерий №5 „Анализът на остойностяването е изготвен в съответствие с изискванията на условията за кандидатстване“.**
* **на Критерий №6 „Бюджетът на проектното предложение е попълнен съгласно изискванията и указанията на условията за кандидатстване“.**
* **на критерий №7 „Стойността на отделните дейности съответства на заложените в бюджета на проектното предложение разходи за съответната дейност“.**

Видно от гореизложеното, проектното предложение на ОБЩИНА ПЛОВДИВ НЕ ОТГОВАРЯ на изискванията, посочени в условията за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г. и НЕ СЪОТВЕТСТВА НА КРИТЕРИИТЕ ЗА ОЦЕНКА, одобрени от Комитета за наблюдение на ПОС 2021-2027 г. Кандидатът не е отстранил в указания му срок нередовностите, непълнотите и/или несъответствията с изискванията на Условията за кандидатстване, с оглед на което на основание чл. 46, ал. 2 от ЗУСЕФСУ, процедурата за предоставяне на БФП спрямо конкретния бенефициент ОБЩИНА ПЛОВДИВ следва да бъде прекратена.

Видно от изложената по-горе фактическа обстановка, за депозираното от страна на община Пловдив проектно предложение е налице годно основание за отхвърляне и последващо прекратяване на производството по предоставяне на безвъзмездна финансова помощ. Материалноправното съответствие на проектното предложение на кандидата с утвърдените Условия за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г. по отношение на предмет и цел е съществен елемент от фактическия състав на процедурите по предоставяне на БФП и императивна предпоставка за финансиране на последното. При констатирано несъответствие и/или установена нерелевантност на предложените за финансиране дейности, последното представлява абсолютна отрицателна процесуална предпоставка за предоставяне на безвъзмездна финансова помощ по ПОС 2021-2027. Последното произтича и от обстоятелството, че Условията за кандидатстване и Условията за изпълнение, утвърдени като част от документите по чл. 26, ал. 1 от ЗУСЕФСУ, са влезли в законна сила и са със задължителен характер както за кандидатите, така и за органа, който ръководи административното производство.

Идентичен анализ е приложим и по отношение втория констатиран порок, а именно липсата на установено съответствие на проектното предложение с Условията за кандидатстване, след изчерпване на всички процедурни способи от УО на ПОС 2021-2027 г. за саниране на последния, с оглед липсата на предоставени документи, информация и доказателства за административна допустимост и съответствие от страна на кандидата вследствие изпратени до него две последователни комуникации. В същите е осъществено позоваване на разпоредбите на чл. 44, ал. 4, чл. 46, ал. 2 от ЗУСЕФСУ и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., като е посочено, че неотстраняване на констатираните нередовности, непълноти и/или несъответствия в поставения срок може да доведе до прекратяване на производството по отношение на съответния конкретен бенефициент на основание чл. 46, ал. 2 от ЗУСЕФСУ. С оглед липсата на предприети действия по компетентност от страна на кандидата, се реализира хипотезата предмет на настоящото административно производство, а именно прекратяване предоставянето на БФП за община Пловдив.

С цел обезпечаване на изчерпателност, следва да се има предвид, че настоящото производство по издаване на индивидуален административен акт, както и всички предхождащи последния административно-производствени действия, изявления, обективирани кореспонденции и комуникации, искания за предоставяне на допълнителна информация и документални доказателства и др. от страна на органа се провеждат в съответствие с разпоредбата на чл. 22, ал. 2 във връзка с чл. 23 от ЗУСЕФСУ, като приложимост в пълна степен намира *Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН*. Съгласно чл.13, ал.1 от същата, електронен документ и/или електронно изявление се счита за получено от съответния управляващ орган/междинно звено, кандидат или бенефициент с изпращането му в ИСУН. В настоящия случай, кандидатът е получил официална информация, респективно последният е бил надлежно уведомен за установените от административния орган несъответствия в рамките на 2 бр. комуникации/кореспонденции от 28.08.2024г. и 25.09.2024г., като е разполагал с правна възможност да санира констатираните несъответствия или да възрази по отношение основателността на наведените от органа твърдения. С оглед липсата на предприети действия от страна на кандидата община Пловдив, РУО на ПОС 2021-2027 прекратява производството по предоставяне на БФП по отношение на кандидата.

Неразделна част от настоящата заповед представляват мотивите и основанията, посочени в индивидуалните оценителни листове на оценителите, определени съгласно Заповед №РД-ОП-36/22.04.2024 г., обобщени в изпратеното до кандидата Уведомление №2 за установени нередовности, непълноти и/или несъответствия от оценителната комисия.

**Настоящата Заповед подлежи на оспорване пред Административен съд - Пловдив в 14 (четиринадесет) дневен срок от съобщаването й по реда на Административнопроцесуалния кодекс**.



**ГАЛИНА СИМЕНОВА**

*РЪКОВОДИТЕЛ НА УО НА ПОС 2021 – 2027 г.*

*(съгласно Заповед № РД-772/02.09.2024 г. на*

*министъра на околната среда и водите)*